དེ་ནས་དཔལ་བཟང་གིས་ཚོད་ལྟ་བྱེད་ཐག་བཅད་ཅིང་།སི་ཁྲོན་ཞིང་ཆེན་རྩྭ་ཐང་ཚན་རིག་ཞིབ་འཇུག་གླིང་གི་དཔོན་གཙོ་ངོ་ཤེས་པས་ཁྲིན་ཏུའུ་ནས་ངོ་ཐུག་པར་མ་ཟད།ཞིབ་འཇུག་གླིང་གི་ཆེད་མཁས་པ་ཕ་ཡུལ་ལ་བརྟག་ཞིབ་ཏུ་གདན་དྲངས་ཤིང་།སྐབས་དེར་གྲོས་ཚོགས་ཤིག་འཚོགས་ཏེ།མཛོད་དགེ་རྫོང་ནགས་ལས་ཅུས་ཀྱི་ཅུས་ཀྲང་ཞུགས་ཡོད་ལ།ཁོས་ཚོགས་ཐོག་ནས་འབྲོག་པའི་སྟག་ཤར་ཅིག་ལ་དོན་བཟང་དེ་འདྲ་བསྒྲུབ་འདོད་ན།ངེད་ནགས་ལས་ཅུས་ཀྱིས་ཕྱོགས་གང་ཐད་ནས་རྒྱབ་ཀྱི་དཔུང་རོགས་བྱེད་ཁོ་ཐག་ཡིན་ཞེས་ཁས་བླངས།